./data/phi0474/phi005/phi0474.phi005.perseus-lat2.xml
M. Tullius Cicero
necesse est, si quid redundarit de vestro frumentario quaestu, ad illum potissimum per quem agebatis defluxisse  SCRIBAS, APPARITORES RECENTIS ARRIPE; CVM L  VOLTEIO, QVI PLVRIMVM POTEST, CAEDE, CONCIDE  videte quam valde malitiae suae confidat Timarchides, qui etiam Apronio improbitatis praecepta det   iam hoc 'caede, concide'! nonne  vobis verba domo patroni depromere videtur ad omne genus nequitiae accommodata? VOLO, Ml FRATER, FRATERCVLO TVO CREDAS  consorti quidem in lucris atque  furtis, gemino et simillimo nequitia, improbitate, audacia    IN COHORTE CARVS HABEBERE  quid est hoc 'in cohorte'? quo pertinet? Apronium doces? quid? in vestram cohortem te monitore an sua sponte pervenerat? QVOD  CVIQVE OPVS EST,OPPONE   qua impudentia putatis eum in dominatione fuisse qui in fuga tam improbus sit?  ait omnia pecunia effici posse: dare, profundere oportere, si velis vincere   non hoc mihi tam molestum est Apronio suadere Timarchidem, quam quod hoc idem  patrono suo praecipit  TE POSTVLANTE OMNES VINCERE SOLENT